ఐక్యరాజ్య సమితి
ఐక్యరాజ్య సమితి (ఆంగ్లం: United Nations) అంతర్జాతీయ చట్టం, భద్రత, ఆర్థిక అభివృద్ధి, సామాజిక అభివృద్ధి మరియు మానవ హక్కులపై సమిష్టి కృషి చేసేందుకు ప్రపంచ దేశాలు ఏర్పాటు చేసుకున్న ఒక అంతర్జాతీయ సంస్థ. మొదటి ప్రపంచ యుద్ధం తరువాత ఏర్పాటు చేసిన నానాజాతి సమితి (లీగ్ ఆఫ్ నేషన్స్) రెండవ ప్రపంచ యుద్ధాన్ని నివారించుటలో విఫలమగుటచే దానికి ప్రత్యామ్నాయముగా 1945లో ఐక్యరాజ్య సమితి స్థాపించబడింది. ప్రస్తుతము 193 దేశాలు ఐక్యరాజ్య సమితిలో సభ్యదేశాలుగా ఉన్నాయి. ఐక్యరాజ్య సమితిలో ప్రధానంగా 6 అంగాలు ఉన్నాయి. సర్వప్రతినిధి సభలో ఐక్యరాజ్య సమితిలో ప్రవేశించిన అన్ని దేశాలకు సభ్యత్వం ఉండగా, భద్రతామండలిలో 15 దేశాలకు మాత్రమే సభ్యత్వం ఉంటుంది. అందులో 10 దేశాలు రెండేళ్ళకోసారి ఎన్నిక ద్వారా సభ్యత్వం పొందగా, మరో 5 దేశాలు శాశ్వత సభ్య దేశాలు. అవి: అమెరికా, రష్యా, బ్రిటన్, చైనా మరియు ఫ్రాన్స్. ప్రధాన కార్యాలయం న్యూయార్క్ నగరంలో ఉంది. దీని ప్రస్తుత ప్రధాన కార్యదర్శి ఆంటానియో గుట్టెర్స్. ఐక్యరాజ్య సమితి స్థాపించబడిన అక్టోబరు 24వ తేదీని ప్రతి సంవత్సరం ఐక్యరాజ్య సమితి దినోత్సవం గా పాటిస్తారు.
నార్తన్ ట్రస్ట్
నార్తన్ ట్రస్ట్ కార్పొరేషన్ అనేది ఒక అంతర్జాతీయ ఆర్థిక సేవల కంపెనీ, దీని ప్రధాన కార్యాలయము చికాగో, ఇల్లినోయిస్, USA లో ఉంది. ఇది 18 U.S. రాష్ట్రాలలో మరియు ఉత్తర అమెరికా, యూరోప్ మరియు ఆసియా-పసిఫిక్ ప్రాంతాలలో ఉన్న 12 అంతర్జాతీయ కార్యాలయాల ద్వారా పెట్టుబడి నిర్వహణ, ఆస్తులు మరియు నిధుల నిర్వహణ, ఆర్థికపరమైన బ్యాంకు సేవలను అందిస్తుంది. 2010 అక్టోబరు 31 నాటికి నార్తన్ ట్రస్ట్ కార్పొరేషన్ $81 బిలియన్ల బ్యాంకు ఆస్తులు, $3.9 ట్రిలియన్ల ఆస్తులు తన ఆధీనములోను మరియు $657 బిలియన్ల ఆస్తులు యాజమాన్యము క్రింద కలిగి ఉంది. మార్చి 2010లో ఫార్చున్ మాగజైన్ నార్తన్ ట్రస్ట్ కు, సూపర్ రీజినల్ బ్యాంక్స్ విభాగంలో అత్యంత నమ్మదగిన కంపెనీగా ప్రపంచవ్యాప్తంగా మొదటి స్థానాన్ని నిచ్చింది..